ASAS PENENTUAN IDUL ADHA DARI SUDUT SYARAK* 


Oleh: 

Hj. Ab. Rahman bin Hj. Hussain 
Presiden Persatuan Falak Syarie Malaysia 


Pendahuluan 

Asas pembentukan takwim hijriah di Malaysia pada masa ini adalah berdasarkan kepada 
Takwim Imkanur-Rukyah. Begitu juga dengan penentuan awal bulan Ramadhan, Syawal 
dan Zulhijjah. 

Kaedah yang digunakan dalam menentukan Idul Adha yang berpandukan kepada Hari 
Wukuf di Arafah telah dipinda kepada kaedah rukyah dan hisab berdasarkan Imkanur- 
Rukyah. Kaedah ini selaras dengan kaedah penentuan awal Ramadhan dan Syawal. 
Mesyuarat Jawatankuasa Menetapkan Awal Puasa dan Hari Raya Puasa yang diadakan 
pada 4 November 1991 telah mengambil keputusan iaitu: 

“Hilal dianggap boleh kelihatan apabila kiraan memenuhi salah satu daripada 
syarat-syarat berikut: 

a) Ketika matahari terbenam, ketinggian bulan tidak kurang daripada 2° dan 
jarak lengkung bulan-matahari tidak kurang daripada 3°, 

ATAU 

b) Ketika bulan terbenam, umur bulan tidak kurang daripada 8 jam selepas 
ijtimak berlaku”. 


Kaedah penentuan awal bulan Zulhijjah bagi menyambut Idul Adha telah dipersetujui 
oleh Majlis Raja-Raja dalam Mesyuarat Majlis Raja-Raja kali ke-167 pada 16 Jun 1994. 

Pada 10 Mei 1995, kerajaan Malaysia telah mula menyambut Hari Raya Korban (Idul 
Adha) dengan kaedah baru bersama-sama dengan negara MABIMS (Negara Brunei 
Darussalam, Republik Indonesia, Malaysia dan Republik Singapura). 


Dalil-Dalil Syarak Mengenai Penentuan Awal Bulan Ramadhan, Syawal Dan 
Zulhijjah 

Al-Quran dan hadis memberi panduan menentukan awal bulan atau waktu-waktu dalam 
melaksanakan ibadat. 


Kertas ini telah dibentang dalam Muzakarah Falak anjuran JAKIM pada 30 Jun - 2 Julai 2003 di Corus 
Paradise Resort, Port Dickson, Negeri Sembilan. 



Dalil al-Quran 

ia f i“ 5 i 

a ) I J Ca^'^jc ^j-& J*-3 I 3_£- ifjijiLL-i $ 


Maksudnya; 

‘‘Mereka bertanya kepadamu (wahai Muhammad) mengenai (peredaran) 
anak-anak bulan. Katakanlah; (peredaran) anak-anak bulan itu 
menandakan waktu-waktu (urusan dan amalan) manusia, khasnya ibadat 
haji... 

Surah al-Baqarah;189 


b) IjJiJLjinJ (J^jLLc 3 — kaJI^ S'L-j-ni? «Jl ^ * 'j- (^jJI 


Maksudnya; 

“Dialah yang menjadikan matahari bersinar-sinar (terang benderang) 
dan bulan bercahaya, dan Dialah yang menentukan perjalanan tiap-tiap 
satu itu (berpindah-pindah) pada tempat-tempat peredarannya (masing- 
masing) supaya kamu dapat mengetahui bilangan tahun dan kiraan masa. 
Allah tidak menjadikan semuanya itu melainkan dengan adanya faedah 
dan gunanya yang sebenar. Allah menjelaskan ayat-ayat-Nya (tanda- 
tanda kebesaran-Nya) satu persatu bagi kaum yang mahu mengetahui 
(hikmat sesuatu yang dijadikan-Nya) ”. 

Surah Yunus; 5 


o LJju>-j 

Maksudnya; 

“Dan Kami jadikan malam dan siang itu dua tanda (yang membuktikan 
kekuasaan Kami), maka Kami hapuskan tanda malam itu (sehingga 
menjadi gelap-gelita), dan Kami jadikan tanda siang itu terang benderang 



supaya kamu mudah mencari rezeki dari limpah kurnia Tuhan kamu, dan 
supaya kamu mengetahui bilangan tahun dan hitungan hisab (bulan dan 
hari); dan (ingatlah) tiap-tiap sesuatu (yang kamu perlukan untuk dunia 
dan agama kamu), Kami telah menerangkannya satu persatu (dalam al- 
Quran) dengan sejelas-jelasnya ”. 

Surah al-Israa’; 12 


<33 J> — f a — f 3 ^ 

Maksudnya; 

“Dan (Dia mengadakan) tanda-tanda panduan jalan, dan dengan 
bintang-bintang (pada waktu malam) mereka dapat mengetahui arah yang 
hendak dituju ”. 

Surah al-Nahl; 16 


t — s- ^3 — ^ ^ ^ ^ " S' i , — ^ l^yg — *** 3 — uLf» I 4 — U I 33^ — ^ ® I 

Maksudnya; 

“Sesungguhnya bilangan bulan-bulan di sisi (hukum) Allah ialah dua 
belas bulan (yang telah ditetapkan) dalam Kitab Allah semasa ia 
menciptakan langit dan bumi... ”. 

Surah al-Taubah; 36 


3^3 Ifr ' ■ I j 1 g ' ^ 2 J jjJ LJLstJ- jJiJj 


Maksudnya; 

“Dan demi sesungguhnya Kami telah menjadikan di langit bintang- 
bintang (yang berbagai bentuk dan keadaan) serta Kami hiasi langit itu 
bagi orang yang melihatnya”. 


Surah al-Hijr; 16 



Maksudnya; 


“...Oleh itu, sesiapa dari antara kamu yang menyaksikan anak bulan 
Ramadhan (atau mengetahuinya), maka hendaklah ia berpuasa bulan 
itu... ”. 

Surah al-Baqarah; 185 




Maksudnya; 

“Matahari dan bulan beredar dengan peraturan dan hitungan yang 
tertentu ”. 

Surah al-Rahman; 5 


Dalil hadis Rasulullah s.a.w. 

a) ; (Jls 4_llc. AUl Jl. ^ ^jl]| (jt AaC. <lSll (jC- 

(b.ik3l I jLSla ^iLdc. (jls I jjJaaf j 

(f^ °'jj) 

Maksudnya; 

Daripada Abi Hurairah r. a. berkata bahawasanya Rasulullah s.a.w. 
bersabda; “Berpuasalah kamu kerana melihat hilal dan berbukalah kamu 
(berhari raya) kerana melihat hilal. Apabila hilal terlindung awan 
daripada pandangan kamu, maka sempurnakanlah bulan tersebut (tiga 
puluh hari) ”. 

(Riwayat Imam Muslim) 

b) 1-iJ) ; 4-llc. cj (3-® ! (3-® <Ull ^3 (jc- 

(CajJ I j . ^->3 ^jlc. (jlfl I o j t J)l j I j 

Maksudnya; 

Daripada Abi Hurairah r. a. berkata bahawasanya Rasulullah s.a.w. 
bersabda; “Apabila kamu sekalian melihat hilal, maka berpuasalah. Dan 
apabila kamu sekalian melihat hilal, maka berbukalah (berhari raya). 
Apabila hilal terlindung daripada pandangan kamu, maka berpuasalah 
tiga puluh hari ”. 


(Riwayat Imam Muslim) 



c) "bkc. I jL^ti L. |1V>|| AjJJj «Am (JLk jli Ajjjj] I j^)Jaa! j AjJjj] I yay^i 

Jff& jjU* 2 j (cJ^ (y jj) 

Maksudnya; 

“Berpuasalah kamu sekalian kerana melihat hilal dan berbukalah kamu 
sekalian (berhari raya) kerana melihat hilal. Apabila hilal terhalang oleh 
awan daripada pandangan kamu, maka sempurnakanlah bilangan bulan 
Syaaban tiga puluh (hari) ”. 

(Riwayat Imam Ahmad bin Hanbal) 
(J) aiLilc. ^k, (jlfl b j-ajJj Ijl j ' J)* J ) L ^ /'jfj tit 

a 

(f^ e 'jj) 


Maksudnya; 

“Apabila kamu melihat hilal, maka berpuasalah dan apabila kamu 
melihat hilal, maka berbukalah (berhari raya). Apabila hilal itu 
terlindung daripada pandangan kamu, maka takdirkanlah (hisab) ia ”. 

(Riwayat Imam Muslim) 


iii. Pendapat Ulama’ Daripada Kitab-Kitab Muktabar 

a) (jl ^Ic. I ±l\ -nlf- Jjijl -j 5 j 

( 99;Ha y/ i->LuJ UJI Ja / J L£ J yjJJ) 

Maksudnya; 

“Dan ulama ’ kita telah bersepakat bahawa merukyah hilal Ramadhan itu 
fardhu kifayah”. 

(Kitab Irsyad Ahlil Millah Ila Isbat al-Ahillah m.s. 99) 

b) ^ J AjLoi^. (jl 4_llc. (- 1-yj 

( 109:9^1 


Maksudnya; 

“...Akan tetapi wajib ke atas ahli hisab mengamalkan ilmu hisabnya, 
demikian pula orang yang membenarkannya ”. 



( Kasyifah al-Saja m.s. 109) 


c) a^yy y jl Ajjjjjj J yy y ^Jafl f. I AjLui^j l_LujL^J| j 

jl ^LilLal j Ajjjj jl yy y eJ yy y 

Maksudnya; 

“Ahli hisab mengamalkan ilmu hisabnya sama ada dengan kelihatan hilal 
atau dengan wujudnya hilal yang tidak boleh kelihatan atau dengan 
wujudnya hilal yang mungkin boleh dilihat”. 

(Kitab Syarqawi, juzuk pertama m.s. 419) 

d) J J V jl 4ja. j (jjsV I ya ^5-ic. l—lLoiisJl litj 

jjujll L yy jJt ^yyf 1^3 ^l!La 11 ^ 

Maksudnya; 

“Dan apabila hisab menunjukkan hilal ada di atas ufuk yang biasanya 
dapat dilihat kalau tidak ada penghalang seperti mendung, maka ini 
menunjukkan wajib berpuasa kerana ada sebab syar ’i ”. 


(Kitab Syarqawi pendapat al-Qusyairi) 


e) Ajj jj jhl o J j C5 lc- i— \\ m-^\l j] LojS n j 

L fc. (jjj Jla) 

Maksudnya; 

“Seharusnya apabila hisab qat’i telah menunjukkan wujudnya hilal 
setelah terbenam matahari sekira-kira boleh dilihat tetapi tidak kelihatan, 
maka yang demikian itu sudah memadai (menggunakan hisab)”. 

(Kitab al-Tuhfah pendapat Ibn al-Qasim al-Ubadi) 

e) ^yakll yyay £yy i _ s -acJ li) 4j| c_aiuJl qs^x ) (jc. y jyj 

jA j j j (y* jA j q j l_iAA« 



(JjlLaj 'JT' j AjAAo (_J-a ;<_Jl3 AjS ^^jtSLjdll jft ^cj^ui (_jj| 

^242 * 4->L$ a ■ /_!_) 


Maksudnya; 


“Apabila hilal ditutupi awan, maka ia kembali kepada hisab yang 
berdasarkan perjalanan bulan dan matahari, itulah mazhab Mutarrif bin 
al-Syakhir, beliau termasuk ulama ’ besar tabiin dan Ibnu Suraij bercerita 
dari Imam Syafi ’i bahawa Imam Syafi ’i berkata; orang yang mazhabnya 
itu mengambil pedoman dengan bintang-bintang dan kedudukan bulan 
kemudian jelas baginya menurut dalil tersebut bahawa bulan telah boleh 
dilihat tetapi terlindung oleh awan, maka orang tersebut boleh 
melaksanakan puasa dan memadailah baginya ”. 


(Kitab Bidayah al-Mujtahid wa Nihayah al-Muqtasid, juzuk pertama m.s. 
242 ) 


g) Pendapat yang muktamad dalam mazhab al-Hanafiyyah iaitu rukyah satu 
negara adalah rukyah bagi seluruh negara tanpa mengira jauh atau dekat, 
persamaan matla’ atau tidak adalah merupakan satu pendapat yang lemah 
dalam mazhab al-Shafi’iyyah (rukyah satu negara adalah rukyah bagi 
seluruh dunia ). 1 


Pendapat mazhab al-Hanafiyyah jika dilaksanakan akan menimbulkan 
masalah kepada masyarakat Islam untuk memulakan puasa atau hari raya, 
terutama bagi negara-negara yang berjauhan seperti Malaysia dengan 
Makkah al-Mukarramah ataupun seperti Malaysia dengan Maghribi yang 
mempunyai perbezaan masa yang panjang. Walaubagaimanapun, adalah 
mudah dan tiada masalah bagi negara-negara yang berdekatan. 

Menyatukan rukyah di antara negara yang berdekatan adalah satu 
pendapat dalam mazhab al- Syafi ’iyy ah iaitu rukyah satu negara dikira 
rukyah kepada setiap negara berdekatan yang tidak mungkin terlindung 
anak bulan dari negara-negara tersebut tanpa sebarang sebab seperti matla’ 
negara MABIMS. 

Walau bagaimanapun, sekiranya pendapat ini berserta dengan hisab 
diterima dan diumumkan oleh pemerintah bagi negara-negara yang 
berdekatan secara bersama, wajarlah bagi seluruh masyarakat Islam di 
negara-negara tersebut mematuhinya kerana dengan melaksanakan kaedah 
rukyah dan hisab adalah tidak bercanggah dengan dasar rukyah yang 
dikehendaki oleh Islam. 


1 Al-Nawawi, al-Majmu’, C.M. al-Madani, Kaherah, 1973, J.6, h.228. 



Dalam sejarah Islam, tidak terdapat riwayat tentang mana-mana ulama’ 
fiqh, hadis atau falak yang tidak berpuasa atau berhari raya bersama-sama 
orang ramai. 


Rasulullah s.a.w. bersabda: 


(jjb jJ oljj) 


4-llc. Aul «a dP 


Maksudnya; 


Daripada Abi Hurairah r.a. bahawasanya Rasulullah s.a.w. bersabda; 
“Idul Fitri ialah pada hari orang ramai berbuka puasa (berhari raya) dan 
Idul Adha ialah pada hari orang ramai menyembelih (berkorban) ”. 


(Riwayat Imam Abu Daud) 


Di dalam hadis yang lain Rasulullah s.a.w. bersabda: 


^ ; dJb j Ailc. (j! (jc. 

oIjj) 

Maksudnya; 


Daripada Abi Hurairah r.a. bahawasanya Nabi s.a.w. bersabda; “Puasa 
(permulaannya) adalah pada hari kamu berpuasa (bulan Ramadhan) dan 
Hari Raya Puasa (Idul Fitri) adalah hari di mana kamu berhari raya dan 
Hari Raya Korban (Idul Adha) adalah hari di mana kamu menyembelih 
(berkorban) ”. 

(Riwayat Imam al-Tirmizi) 


Al-Imam al-Tirmizi menyatakan: 

Ditafsirkan oleh segolongan ulama’ bahawa puasa dan raya hendaklah 
bersama-sama orang ramai (p^UlI j ^ jlaall j ^ ji). 

Di dalam kitab Hasyiah Panah al-Talibin ‘ala Halli Alfaz Fathul Muin 
karangan al-‘Allamah Abi Bakar Usman bin Muhammad Syata al- 
Dumyati disebut bahawa Imam al-Subki berkata: 



V ; ^A\ (JIS . Ajj jj ^.ic. L- al jaiaJI ^ j jl .1^.1 j 

Maksudnya; 


“Sekiranya seorang atau dua orang menyaksi atau melihat anak bulan 
dan ahli-ahli falak mengatakan anak bulan tidak mungkin kelihatan, maka 
penyaksian itu tidak diterima kerana perkiraan hisab merupakan perkara 
yang tepat dan muktamad (qat’i) dan penyaksian adalah dzanni 
sedangkan dzanni tidak dapat menolak perkara yang tepat dan muktamad 
(qat ’i). 


i) Al-Syeikh Rashid Redha r.h. telah menerangkan masalah penetapan waktu 
ibadah dengan keterangan-keterangan yang terang dan nyata dalam 
rencananya di dalam Tafsir al-Manar juzuk yang pertama: 

d < i — «\1 jjj di ^_3 jj-SJ 

^jUal ^3-11 (_j-a ^ J J .^i J a!>d^a]l dlAI J 

Maksudnya; 

“Apabila pihak pemerintah telah memutuskan pemakaian takwim falakiah 
untuk waktu-waktu bagi bulan puasa dan haji seperti waktu-waktu 
sembahyang dan puasa setiap hari daripada fajar hingga malam maka 
terhalanglah perpecahan dan perbezaan antara masyarakat Islam di 
kawasan atau negara yang bersamaan matla’, dari itu tidak menjadi 
masalah berlainan waktu puasanya sepertimana tidak menjadi masalah 
berlainan waktu solatnya 


j) Terdapat di dalam kitab al- ‘Ainain muka surat 113: 


idlld P f jl£j ^a^c. aIa) 3^^ Jaflll (J J 

Maksudnya; 


“Jika merujuk kepada kiraan hisab yang diyakini kesahihannya dan 
disepakati ahli hisab bahawa anak bulan tidak mungkin boleh dilihat dan 
jumlah ahli hisab itu ramai sampai had mutawatir, maka tertolaklah 
pengakuan seorang saksi yang menyatakan dia melihat anak bulan 



(Petikan Tuhfah ibnu Hajar) 


iv. Pensyariatan Idul Adha Dan Ibadat Haji 


Kedua-dua hari raya telah disyariatkan pada tahun pertama hijrah Rasulullah 
s.a.w. ke Madinah. Ia adalah berdasarkan kepada hadis: 

l_a • Jlaa iLug-lS (jUajj t Ajj-Lall 4_ilc. Aill auI (J \ (Jls (jC- 

4_Jc. ^ (J 1 Ag j3 i _ Jjtlj I ^jila 4?(jUa (jl^A 

ia iSil 


(Jjb jji eljj) 

Maksudnya; 

Dari Anas r. a. berkata setelah Rasulullah s.a.w. tiba di Madinah, didapati bagi 
orang-orang Madinah ada dua hari mereka bersukaria. Maka Rasulullah s.a.w. 
bertanya; “Apakah dua hari ini?”. Mereka menjawab; “kami bersukaria pada 
dua hari tersebut pada zaman jahiliyah”. Sabda Rasulullah s.a.w.; “Bahawa 
sesungguhnya Allah S. W. T. telah menukarkan kepada kamu hari yang lebih baik 
daripada kedua-duanya iaitu Idul Adha dan Idul Fitri”. 

(Riwayat Imam Abu Daud) 


Ibadat Haji telah disyariatkan pada tahun ke 6 hijriah. 


v. Kesimpulan 


Berdasarkan dalil-dalil al-Quran, hadis dan pendapat ulama’ serta kajian 
astronomi moden, kaedah rukyah dan hisab sesuai dilaksanakan di Malaysia 
kerana ia menepati kehendak syarak. 

Kerajaan Malaysia telah membuat keputusan bagi menentukan awal bulan 
Zulhijjah sama dengan cara penentuan awal Ramadhan dan Syawal. Keputusan 
yang telah dibuat dalam Muzakarah Jawatankuasa Fatwa Majlis Kebangsaan Bagi 
Hal Ehwal Ugama Islam Malaysia kali ke-30 yang diadakan pada 22 Ogos 1992 
hendaklah digunapakai dan dipatuhi oleh umat Islam di negara ini bersandarkan 
kepada kaedah Usul Feqah: 

fl jjj ^ 


Maksudnya; 



“(Apabila) keputusan telah dibuat oleh pemerintah, maka tidak ada lagi khilaf 
(percanggahan) ” . 



